ขวัญชัย แท่นนิล คว้าแชมป์กอล์ฟพัทยาโอเพ่น 
การแข่งขันกอล์ฟพัทยาโอเพ่น ซึ่งเป็น รายการออลไทยแลนด์ทัวร์สนาม 2 โดยจัดร่วมกับ อาเซียน พีจีเอ ทัวร์ ชิงเงินรางวัลรวม 3 ล้านบาท ที่สนามบูรพา กอล์ฟ แอนด์ รีสอร์ท ชลบุรี การแข่งขันในวันสุดท้าย ขวัญชัย แท่นนิล ทำคะแนนทิ้งห่างอันดับ 2 อยู่ 9 สโตรกโดย ขวัญชัย ออกรอบวันสุดท้าย ร่วมกับ ภาณุวัฒน์ หมื่นเหล็ก และ ถาวร วิรัตน์จันทร์ ด้วยการเล่นแบบประคองตัว โดยทั้ง 18 หลุม ขวัญชัย เก็บเบอร์ดี้ไม่ได้ และ พลาดเสียไป 1 โบกี้ แต่ทำผลงานได้ดี ทำให้คว้าแชมป์รายการนี้ไปครอง ด้วยสกอร์รวม 18 อันเดอร์พาร์ พร้อมรับเงินรางวัล 435000 บาทส่วนรองแชมป์ได้แก่ ธันยากร ครองผา ทำเพิ่ม 4 อันเดอร์พาร์ สกอร์รวม 12 อันเดอร์พาร์ รับเงินรางวัล 256500 บาทขณะที่ถาวร วิรัตน์จันทร์ จบที่ 10 อันเดอร์พาร์ ได้ที่ 5 ร่วมกับแชมป์เก่า พรหม มีสวัสดิ์ และ รฐนน วรรณศรีจันทร์สำหรับการแข่งขันรายการต่อไปของออลไทยแลนด์ทัวร์ คือ รายการ โรด ทู บางกอกโอเพ่น จะแข่งขันระหว่างวันที่ 9 - 12 พ.ค.2556 ที่สนามกอล์ฟบางปะกง ริเวอร์ไซด์ คันทรีคลับ
 ขวัญชัย แท่นนิล คว้าแชมป์กอล์ฟพัทยาโอเพ่น ที่สนามบูรพา กอล์ฟ แอนด์ รีสอร์ท ชลบุรี และทำคะแนนทิ้งห่างอันดับ 2 อยู่ 9 สโตรก
กอล์ฟพัทยาโอเพ่น,ขวัญชัย แท่นนิล,อาเซียน พีจีเอ ทัวร์,โบกี้